Na temelju članka 45. Zakona o proračunu (»Narodne novine«, broj 144/21) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18, 3/19, 5/20 i 9/21), Gradsko vijeće Grada Trogira na 10. sjednici održanoj dana 24.listopada 2022. godine donosi

**III. Izmjene i dopune Proračuna Grada Trogira za 2022.g.**

Članak 1.

Članka 1. Proračuna Grada Trogira za 2022.g. ( „Službeni glasnik Grada Trogira „ br. 28/21, 7/22 i 15/22 )

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2022.G.** | **III. IZMJENE I DOPUNE PRORAČUNA ZA 2022.G.** |
| PRIHODI POSLOVANJA | 127.858.014,00 | 123.853.874,00 |
| PRIHODI OD PRODAJE NEFINANC.IMOVINE | 3.980.000,00 | 3.980.000,00 |
| RASHODI POSLOVANJA | 80.625.702,00 | 82.499.352,00 |
| RASHODI ZA NABAVU NEFINANC.IMOVINE | 56.734.312,00 | 50.856.522,00 |
| **RAZLIKA**  | **-5.522.000,00** | **-5.522.000,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA  | 1.870.000,00 | 2.370.000,00 |
| IZDACI ZA FINANCIJSKU IMOVINU I OTPLATE ZAJMOVA | 2.358.000,00 | 2.858.000,00 |
| **NETO ZADUŽIVANJE/ FINANCIRANJE** | **-488.000,00** | **-488.000,00** |

**C. RASPOLOŽIVA SREDSTVA IZ PRETHODNIH GODINA**

|  |  |  |
| --- | --- | --- |
| UKUPAN DONOS VIŠKA/MANJKA IZ PRETHODNE/IH GODINA  | 6.010.000,00 | 6.010.000,00 |
| VIŠAK/MANJAK IZ PRETHODNE/IH GODINA KOJI ĆE SE RASPOREDITI/POKRITI  | 6.010.000,00 | 6.010.000,00 |
| **VIŠAK/MANJAK+ NETO FINANCIRANJE+RASPOLOŽIVA SREDSTVA IZ PRETHODNIH GODINA**  | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

 Rashodi i izdaci Proračuna u svoti od 136.213.874 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

 III. Izmjene i dopune Proračuna Grada Trogira za 2022.godinu stupaju na snagu prvog dana od dana objave u „Službenom glasniku Grada Trogira“.

KLASA: 400-06/21-01/5

URBROJ: 2181-13-51/01-22-10

Trogir, 24.listopada 2022. godine

PREDSJEDNIK GRADSKOG VIJEĆA

Toni Zulim

……………………..

**OBRAZLOŽENJE III. IZMJENA I DOPUNA PRORAČUNA GRADA TROGIRA ZA 2022.GODINU**

Proračun Grada Trogira za 2022.godinu s projekcijama za 2023. i 2024.godinu usvojen je na 6. sjednici Gradskog vijeća održanoj dana 10. prosinca 2021. godine i objavljen je u Službenom glasniku Grada Trogira br.28/21.

 I. Izmjene i dopune proračuna Grada Trogira za 2022.godinu usvojene su na 7.sjednici održanoj dana 09.ožujka 2022.godine i objavljene u Službenom glasniku Grada Trogira br. 7/22.

 II. Izmjene i dopune Proračuna Grada Trogira za 2022. godinu usvojene su na 8.sjednici održanoj dana 31.svibnja 2022.godine i objavljene su u Službenom glasniku Grada Trogira br. 15/22.

Odredbama članka 10. Zakona o proračunu („Narodne novine“, broj 144/21) propisano je da ako se tijekom proračunske godine zbog izvanrednih nepredviđenih okolnosti povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka.

Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna, prema odredbama članka 45.Zakona o proračunu (NN 144/21)

Predloženim III. Izmjenama i dopunama Proračuna Grada Trogira za 2022.godinu izvršeno je dodatno usklađivanje i korekcija proračunskih stavki planiranih prihoda i primitaka u skladu s realizacijom u tekućoj godini te usklađenje na stavkama rashoda sukladno realizaciji i tijeku projekata i investicija, a uzimajući u obzir sve relevantne čimbenike, a posebno rastuću inflaciju koja utječe na proračun Grada kako na prihodovnoj tako i na rashodovnoj strani.

Trećim izmjenama i dopunama Proračuna Grada Trogira za 2022.godinu predlaže se smanjenje plana proračuna tj. visine prihoda i primitaka te rashoda i izdataka za 3.504.140 kn, odnosno 2,51 % u odnosu na izvorni plan. Nakon ovih izmjena prihodi i primici te rashodi i izdaci iznose 136.213.874 kn.

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu III. Izmjenama i dopunama proračuna za 2022.godinu, te obrazloženje izmjena u posebnom dijelu proračuna, odnosno promjene stavka rashoda po pojedinim razdjelima čiji su nositelji odjeli gradske uprave i proračunski korisnici.

**OPĆI DIO**

**PRIHODI I PRIMICI PRORAČUNA**

U tablici 1. su prikazane promjene na osnovnim skupinama prihoda i primitaka u odnosu na izvorni plan.

**Tablica 1**. Planirani prihodi i primici Proračuna Grada Trogira za 2022. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta prihoda/primitaka** | **PLAN 2022.** | **POVEĆANJE/****SMANJENJE** | **III.IZMJENE I DOPUNE PRORAČUNA 2022.** |
| 6 | Prihodi poslovanja  | 127.858.014,00 | -4.004.140,00 | 123.853.874,00 |
| 61 | Prihodi od poreza | 37.060.000,00 | 6.280.000,00 | 43.340.000,00 |
| 63 | Pomoći od inozemstva i od subjekata unutar općeg proračuna  | 32.888.321,00 | -5.432.931,00 | 27.455.390,00 |
| 64 | Prihodi od imovine  | 17.092.000,00 | -33.628,00 | 17.058.372,00 |
| 65 | Prihodi od upravnih i administrativnih pristojbi, pristojbi po posebnim propisima i naknada  | 38.401.932,00 | -4.928.581,00 | 33.473.351,00 |
| 66 | Prihodi od prodaje proizvoda i roba te pruženih usluga i prihodi od donacija  | 525.000,00 | 111.000,00 | 636.000,00 |
| 68 | Kazne, upravne mjere i ostali prihodi  | 1.890.761,00 | 0,00 | 1.890.761,00 |
| 7 | Prihodi od prodaje nefinancijske imovine | 3.980.000,00 | 0,00 | 3.980.000,00 |
| 71 | Prihodi od prodaje neproizvedene dugotrajne imovine  | 3.300.000,00 | 0,00 | 3.300.000,00 |
| 72 | Prihodi od prodaje proizvedene dugotrajne imovine  | 680.000,00 | 0,00 | 680.000,00 |
| 8 | Primici od financijske imovine i zaduživanja | 1.870.000,00 | 500.000,00 | 2.370.000,00 |
| 84 | Primici od zaduživanja  | 1.870.000,00 | 500.000,00 | 2.370.000,00 |
| **Višak/manjak**  | **6.010.000,00** | **-** | **6.010.000,00** |
| **Sveukupno prihodi/primici**  | **139.718.014,00** | **-3.504.140,00** | **136.213.874,00** |

Iz prikaza u tablici, vidljivo je da su ukupni prihodi i primici smanjeni za 3.504.140 kn ili 2,51% u odnosu na usvojeni plan, te sada iznose 136.213.874 kn.

Prihodi poslovanja planiraju se za 4.004.140 kn ili 3,1% manje u odnosu na tekući plan i iznose 123.853.874 kn.

Prihodi od poreza povećani su za 6.280.000 kn ili 16,9%, te sada iznose 43.340.000 kn. Najznačajniji prihod od poreza i prireza na dohodak povećan je u odnosu na Proračun za 2022.godinu za 5.480.000 kn te iznosi 32.530.000 kn ili 75%% svih poreznih prihoda.

Porez na robu i usluge povećan je za 800.000 kn ili 61,5% , te sada iznosi 2.100.000 kn, od kojeg je najznačajniji porez na potrošnju alkoholnih i bezalkoholnih pića koji se ostvaruje više od planiranog.

Pomoći iz inozemstva i od subjekata unutar općeg proračuna planirane su III. Izmjenama i dopunama Proračuna za 2022.godinu u iznosu od 27.455.390 kn ili za 5.432.931 kn ili 16,5% manje u odnosu na tekući plan za 2022.godinu zbog neostvarenih prihoda od pomoći iz državnog proračuna temeljem prijenosa EU sredstava kao i neostvarenih prihoda od pomoći od izvanproračunskih korisnika.

Prihodi od imovine planirani su u iznosu od 17.092.000 kn i neznatno su manji u odnosu na tekući plan. Sastoje se od prihoda od financijske i nefinancijske imovine.

Prihodi od nefinancijske imovine manji su u odnosu na tekući plan za 33.628 kn te iznose 16.846.372 kn, zbog usklađenja plana sa ostvarenjem prihoda od naknada za koncesije.

Prihodi od financijske imovine planirani su u iznosu od 212.000 kn i nema većih promjena u odnosu na tekući plan.

Prihodi od upravnih i administrativnih pristojbi, pristojbi po posebnim propisima i naknada smanjeni su za 4.928.581 kn ili 12,8% te iznose 33.473.351 kn. Plan prihoda od komunalne naknade i komunalnog doprinosa ukupno iznosi 32.300.000 kn te ima najveći udio u navedenoj skupini prihoda i to 81%.

Prihodi od prodaje proizvoda i robe te pruženih usluga i prihodi od donacija povećani su za 111.000 kn ili 21,1% i iznose 636.000 kn, povećanje je zbog usklade ostvarenja ostalih prihoda sa planom kako kod Grada tako i kod proračunskih korisnika koji planiraju ovu skupinu prihoda.

Primici od zaduživanja veći su u odnosu na tekući plan za 500.000 kn ili 26,7% te iznose 2.370.000 kn, a odnose se na evidenciju beskamatnog zajma državnog proračuna

Primici od zaduživanja odnose se na primljene kredite i zajmove od kreditnih i ostalih financijskih institucija izvan javnog sektora i na primljene zajmove od državnog proračuna.

Odnosi se na beskamatni zajam MF s osnova povrata poreza na dohodak i prireza za 2020.g. isplaćenog u 2021.g.,te predstavljaju nedostajuća sredstva koja su po konačnom obračunu MF objavljenom u 2022.g. isplaćena iz proračuna RH. Ta sredstva su, temeljem Naputka o načinu uplaćivanja prihoda proračuna, obaveznih doprinosa te prihoda za financiranje drugih javnih potreba u 2021.g., nalogom Fine skinuta sa žiro računa Grada u 4 mjesečne rate u 2022.g. u iznosu od 961.809 kn.

Istovremeno se u istom iznosu planiraju sredstva na prihodovnoj strani proračuna kao primici od zaduživanja (konto 8471).

Vlastiti i ostali prihodi proračunskih korisnika smanjuju se za 276.500 kn, odnosno 4,86% i sada iznose 5.408.756 kn.

**RASHODI I IZDACI PRORAČUNA**

Ukupni rashodi i izdaci proračuna usklađeni su sa prihodima i primicima te prema realnim procjenama i definiranim propisima, u skladu sa financijskim planovima Upravnih odjela Grada, uzimajući u obzir raspoloživa sredstva te utvrđene potrebe, prioritete i investicije u tijeku.

U nastavku se daje prikaz promjena po osnovnim skupinama rashoda i izdataka u odnosu na tekući plan proračuna.

**Tablica 2**. Planirani rashodi i izdaci Proračuna Grada Trogira za 2022. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta rashoda/izdataka** | **PLAN 2022.** | **POVEĆANJE/ SMANJENJE** | **III.IZMJENE I DOPUNE PRORAČUNA 2022.** |
| 3 | Rashodi poslovanja  | 80.625.702,00 | 1.873.650,00 | 82.499.352,00 |
| 31 | Rashodi za zaposlene  | 28.216.247,00 | 77.800,00 | 28.294.047,00 |
| 32 | Materijalni rashodi  | 35.134.755,00 | 822.850,00 | 35.957.605,00 |
| 34 | Financijski rashodi  | 645.700,00 | -147.000,00 | 498.700,00 |
| 35 | Subvencije  | 1.690.000,00 | 1.140.000,00 | 2.830.000,00 |
| 36 | Pomoći dane u inozemstvo i unutar općeg proračuna  | 875.000,00 | -100.000,00 | 775.000,00 |
| 37 | Naknade građanima i kućanstvima na temelju osiguranja i druge naknade  | 2.835.000,00 | 20.000,00 | 2.855.000,00 |
| 38 | Ostali rashodi  | 11.229.000,00 | 60.000,00 | 11.289.000,00 |
| 4 | Rahodi za nabavu nefinancijske imovine  | 56.734.312,00 | -5.877.790,00 | 50.856.522,00 |
| 41 | Rashodi za nabavu neproizvedene dugotrajne imovine  | 5.925.000,00 | 83.560,00 | 6.008.560,00 |
| 42 | Rahodi za nabavu proizvedene dugotrajne imovine  | 50.689.312,00 | -5.911.350,00 | 44.777.962,00 |
| 43 | Rashodi za nabavu plemenitih metala i ostalih pohranjenih vrijednosti  | 20.000,00 | 0,00 | 20.000,00 |
| 45 | Rashodi za dodatna ulaganja na nefinancijskoj imovini | 100.000,00 | -50.000,00 | 50.000,00 |
| 5 | Izdaci za financijsku imovinu i otplate zajmova  | 2.358.000,00 | 500.000,00 | 2.858.000,00 |
| 53 | Izdaci za dionice i udjele u glavnici | 0,00 | 500.000,00 | 500.000,00 |
| 54 | Izdaci za otplatu glavnice primljenih kredita i zajmova  | 2.358.000,00 | 0,00 | 2.358.000,00 |
| **Sveukupno rashodi/izdaci**  | **139.718.014,00** | **-3.504.140,00** | **136.213.874,00** |

Predloženim III. Izmjenama i dopunama Proračuna smanjuju se ukupni rashodi i izdaci za 3.504. 140 kn ili 2,51% u odnosu na usvojeni plan, te sada iznose 136.213.874 kn.

Iz prikaza u tablici, vidljivo je da se povećavaju rashodi poslovanja 1.873.650 kn, odnosno za 2,3%, te iznose 82.499.352 kn.

Unutar navedene skupine rashoda poslovanja, najznačajnije su povećani rashodi za dane subvencije i to trgovačkom društvu Promet za subvencioniranje povlaštenog prijevoza učenika i studenata Grada u iznosu od 1.100.000 kn, detaljnije obrazloženje u posebnom dijelu proračuna. Materijalni rashodi također bilježe povećanje u iznosu od 822.850 kn ili 2,3% te sada iznose 35.957.605 kn. Materijalni rashodi obuhvaćaju rashode za usluge kao što je tekuće investicijsko održavanje strojeva, uređaja opreme, materijal i energiju, komunalne usluge, intelektualne i osobne usluge, računalne usluge i ostale usluge kao i naknade troškova zaposlenima te ostale pristojbe i naknade , premije osiguranja, članarine, troškove sudskih postupaka i ostale nespomenute rashode. Unutar materijalnih rashoda najveće povećanje bilježe rashodi za usluge u iznosu od 948.550 kn i sada iznose 26.509.105 kn.

Financijski rashodi se smanjuju za 147.000 kn ili 22,8% i iznose 498.700 kn zbog usklade plana sa ostvarenjem.

Rashodi za nabavu nefinancijske imovine predloženim izmjenama i dopunama Proračuna Grada Trogira za 2022. godinu planirani su u iznosu od 50.856.522 kn što je za 5.877.790 kn ili 10,4% manje u odnosu na usvojeni plan za 2022.godinu. Za izgradnju građevinskih objekata predviđeno je 32.289.310 kn ili za 6.048.000 kn ili 15,8% manje u odnosu na aktivni plan. (promjene na pojedinim projektima /aktivnostima vidljive u posebnom dijelu proračuna).

Izdaci za financijsku imovinu i otplate zajmova planirani su u iznosu od 2.858.000 kn što je povećanje od 500.000 kn ili 21,2% u odnosu na tekući plan, a odnose se na povećanje udjela u temeljenom kapitalu Trogir holdinga, sve obrazloženo u posebnom dijelu proračuna.

**RASHODI PO ODJELIMA GRADSKE UPRAVE**

**POSEBNI DIO**

U obrazloženjima koja su izradili nadležni Upravni odjeli detaljno su pojašnjene sve promjene pojedinačno.

**020 UPRAVNI ODJEL ZA LOKALNU SAMOUPRAVU I IMOVINU GRADA**

**Program 1101 JAVNA UPRAVA I ADMINISTRACIJA**

**Aktivnost A100001 Financiranje tekućih rashoda**

Sitni inventar i auto gume (s 15.000,00 na 25.000,00 kuna)

Na teret predmetne proračunske pozicije se sukladno propisima o računovodstvu počinju voditi i nabave za uredske stolice (6 komada), a što nije bio ranije slučaj. Također je izvan nabava sitnog inventara kao što je uredski materijal poput stroja za spajanje, te guma za VW Polo ST-0004-TG, nabavljena barijera stupić s trakama za razvlačenje radi regulacije ulaza u kulu Kamerlengo, te oprema za rad novog računalnog sustava za naplatu ulaznica u kuli Kamerlengo. Predlaže se povećati stavku sitan inventar i auto gume na 25.000 kn (povećanje od 10.000 kn) radi mogućnosti istih manjih nabavki do kraja godine.

Usluge promidžbe i informiranja (50.000,00 kn + 50.000,00 kn)

Predmetna proračunska pozicija je planirana 50.000,00 kuna i odnosi se na službene objave oglasa kao što su javne nabave u elektroničkom oglasniku javne nabave (11 objava), te natječaji i javni pozivi za zakup javnih površina i poslovnih prostora, te natječaji za radna mjesta.

Kako je predmetna stavka već realizirana na iznos od 85.000,00 kuna, ponajviše zbog većeg broja objava natječaja za radna mjesta u Narodnim novinama (9 objava od kojih je 1 poništenje natječaja i 1 natječaj za ravnatelja knjižnice), potrebno je planirani dodatna sredstva u iznosu od 50.000,00 kuna, ponajviše radi eventualnih objava u oglasniku javne nabave.

**AKTIVNOST A100004 ZAŠTITA IMOVINE I PRAVA GRAĐANA**

Usluge odvjetnika i pravnog savjetovanja (450.000,00 + 30.000,00)

Povećanje se predlaže uslijed nepredviđenih troškova radi sastava ugovora o pristupu i zajedničkom korištenju kabelske kanalizacije i pokretanja postupka radi provjere suglasnosti s ustavom izmjena i dopuna Zakona o cestama. Također uslijed većeg broja izvlaštenja koje Grad Trogir vodi, a da na imovinsko pravnim poslovima radi samo jedna službenica, potrebna je dodatna suradnja odvjetnika i na ovim poslovima.

**AKTIVNOST A100012 SAVJET MLADIH**

Naknade troškova službenog puta (7.000,00 kn + 7.000,00 kn)

Predmetna proračunska pozicija je planirana na iznos od 7.000,00 kuna, te ista već potrošena od strane ranijeg saziva savjeta mladih. Potrebno je povećati ovu poziciju radi troškova sudjelovanja na 6. Nacionalnoj konferenciji savjeta mladih, te drugih eventualnih događanja do kraja tekuće godine.

Na kontu reprezentacije planiranoj u iznosu od 27.000,00 kuna nisu u tekućoj godini trošena proračunska sredstva, niti se očekuje do kraja godine, pa se predlaže ovu poziciju umanjiti za iznos povećanja naknada troškova službenog putovanja.

**KAPITALNI PROJEKT K100006 NABAVA DUGOTRAJNE IMOVINE**

Oprema za održavanje i zaštitu (6.000,00 + 59.000,00)

Predmetna pozicija se odnosi na opremu za grijanje, ventilaciju I hlađenje. Tijekom mjeseca srpnja i kolovoza je došlo do kvara na unutrašnjim jedinicama više klima postavljenih u potkrovlju Kneževa dvora, a na koje su spojeno više unutrašnjih jedinica za više ureda. Radilo se o klimama starijeg datuma, za koje popravak i održavanje više nisu bili mogući, pa se ugradilo nove klima uređaje prilagođene za rad u težim uvjetima. Također su u sklopu isti usluga uklonjene i zbrinute sve zamijenjene klime zajedno s vanjskim jedinicama koje su od prije ostale u krovištu.

**Kapitalni projekt K100014 DIGITALIZACIJA UPRAVE**

Uredska oprema i namještaj (75.000,00 +35.000,00)

Predmetna pozicija se odnosi na nabavu informatičke opreme HPE Pro Liant server, licence Windows, Microsoft, Veem Backup od Integra Group d.o.o.

**Tekući projekt T100021 COMPETENCE**

Službena putovanja (70.000,00 +10.000,00 kn)

Ostali rashodi za zaposlene (0,00+10.000,00)

Naknade za prijevoz, za rad na terenu i odvojeni život (0.00+5.000,00)

Reprezentacija (150.000,00 – 90.000,00)

U sklopu projekta Competence koji se u cijelosti financira iz međunarodnog fonda Iceland, Lichenstein i Norway grants, nakon prve studijske posjete Ujbuda, Mađarska, druge Oslo Norveška, treće održane u Trogiru, pozvani smo i na četvrtu studijsku posjetu ove godine koja će se održati u Pragu 5 u Češkoj.

Kako su dodijeljena sredstva za reprezentaciju bila dovoljna, predlaže se smanjenje iste pozicije u korist pozicije za put kako bi mogao sudjelovati dovoljan broj predstavnika za zadnje putovanje ove godine, tim više što su sva sredstva osigurana iz vanjskog izvora, kao i za slučaj da bude dodatnih poziva.

Kako se za sudjelovanje na projektu financira i dio plaće službenika koji sudjeluju na projektu, a čime se umanjuju redovni troškovi za plaće dodani su i troškovi za prijevoz i ostali troškovi na teret ove pozicije.

**Program 1601 ODRŽAVANJE PROSTORA U VLASNIŠTVU I SUVLASNIŠTVU GRADA**

**Aktivnost A100003 ODRŽAVANJE PROSTORA U VLASNIŠTVU I SUVLASNIŠTVU GRADA**

Izvor Opći prihodi i primici (200.000,00 – 80.000,00)

Pomoći SDŽ 80.000,00 kn

Sa Splitsko - dalmatinskom županijom je potpisan ugovor o sufinanciranju projekta Adaptacija i opremanje Turističko informativnog centra Trogir temeljem Programa sufinanciranja razvojnih programa projekata u turizmu na području Splitsko-dalmatinske županije za 2022.godinu na iznos od 80.000,00 kn koji je potrebno planirati u proračunu i umanjiti izvor općih prihoda proračuna.

**Program 1609 UPRAVLJANJE IMOVINOM**

**Aktivnost A100072 POKRIĆE TROŠKOVA PRIJEVOZA PUTNIKA U JAVNOM PROMETU** (1.200.00 kn + 1.100.000.00 kn)

Subvencije trgovačkim društvima u javnom sektoru je planirana na iznos od 1.200.000,00 kn pri donošenju izvorne verzije proračuna, te se ista u cijelosti odnosi obavljanje djelatnosti javnog *linijskog prijevoza* u cestovnom prometu, a koji obavlja trgovačko društvo Promet d.o.o. Split. Na početku godine je utvrđena mjesečna obveza za subvenciju u iznosu od 91.199,98 kuna.

Nakon navedenoga je 08. veljače 2022.g. godine zaprimljena obavijest da je manjak poslovanja za 2020. godinu (uslijed korona krize) u iznosu od 288.570,00 kn.

Također je 10. ožujka 2022. godine zaprimljen zahtjev za plaćanje razlike za manjak poslovanja za 2021. godinu u iznosu od 48.601,99 kuna.

Potraživanja za naveden manjkove poslovanja za 2020. i 2021. godinu su podmirena na teret proračuna tekuće 2022. godine.

Dana 27. srpnja 2022. godine smo zaprimili prijedlog Ugovora o sufinanciranju nabave 47 autobusa za pružanje usluga javnog gradskog prijevoza ukupne vrijednosti 83.121.960 kuna (uz financiranje iz europskih strukturnih i investicijskih fondova i udio Grada Trogira od 291.758,08 kuna.

Nakon navedenoga u kolovozu 2022. godine zaprimljena je obavijest da NETO FINANCIJSKI UČINAK za prvi i drugi kvartal iznosi 1.071.974,85 kn, dok je Grad Trogir u istom periodu uplatio 547.199,88 kn.

Međutim, dodatno se Grad Trogir tereti za 539.102,46 kuna, radi pokrivanja nastalih gubitaka u poslovanju društva. Iako je došlo do povećanja prihoda od karta za 38 % u odnosu na razdoblje prethodne godine, u 2022. godini nije bilo potvore HZZ-a za minimalnu plaću od 6 milijuna kuna kao u prethodnoj 2021. godini, a materijalni troškovi su veći u 2 kvartalu za 55,48% ili za 4,1 milijuna kuna u odnosu na isti period prethodne godine, a u prvoj polovini 2022. godine, a koja sredstva nisu planiran u proračunu za tekuću godinu.

Zbrojem svih navedenih iznosa subvencije daje se ukupni iznos od 2.262.432,99 kuna, pa je u proračunu za tekuću godinu potrebno planirati dodatnih 1.100.000,00 kuna.

**Tekući projekt T100078 DIONICE I UDJELI U JAVNOM SEKTORU**

„U cilju rješavanja problema neadekvatnosti kapitala nastale nakon spajanja društava, Uprava društva i Skupština su pristupale pojednostavljenom smanjenju temeljnog kapitala uz istovremeno povećanje temeljnog kapitala sukladno čl. 349. – 351. i čl. 465.a. ZTD-a. Prvo se donijela Odluka o pojednostavljenom smanjenju temeljnog kapitala i istovremeno Odluka o povećanju temeljnog kapitala u novcu (500.000,00 kn) te na osnovu ovog Grad Trogir, kao član Društva, još više jača svoju poziciju u odnosu na ostala dva člana Društva.

Neadekvatnost kapitala je stanje kada su preneseni i tekući gubici veći od polovice temeljnog (upisanog) kapitala. Načini rješavanja neadekvatnosti temeljnog kapitala su:

1. Pokriće prenesenih gubitaka kapitalnim, zakonskim i ostalim rezervama ( osim revalorizacijskih) ako Društvo s njima raspolaže,
2. Smanjenje temeljnog kapitala,
3. Pojednostavljeno smanjenje temeljnog kapitala uz istovremeno povećanje temeljnog kapitala,
4. Uplata u novcu od strane članova Društva,
5. Unos stvari (oprema, strojevi, vozila) u temeljni kapital Društva.

Najbrži, najjednostavniji način rješavanja neadekvatnosti kapitala u Trogir Holding d.o.o. je pojednostavljeno smanjenje temeljnog kapitala uz istovremeno povećanje temeljnog kapitala. Statusnom promjenom pripajanja Dobrića d.o.o., Trogir Holdingu d.o.o. preuzela su se sva prava i obveze, a tako i preneseni gubici i temeljni kapital pripojenog Društva. Nakon ovog postupka Trogir Holding d.o.o. postaje još „zdravije“ poduzeće, gdje u svojoj bilanci više neće imati prenesenih gubitaka, već će u strukturi kapitala imati samo temeljni kapital i jedan dio kapitalni rezervi.“

**Kapitalni projekt K100095 NABAVA ENEREGTSKI UČINKOVITOG VOZILA**

Od strane Fonda za zaštitu okoliša i energetsku učinkovitost je za sufinanciranje nabave energetski učinkovitog vozila dodijeljeno 70.000,00 kuna za planiranu kupnju vozila DACIA SPRING - NBI po cijeni od 168.600,00 kn, pa iste pozicije potrebno planirati na poziciji prihoda i rashoda.

**021 UPRAVNI ODJEL ZA DRUŠTVENE DJELATNOSTI**

**Program 1101 Javna uprava i administracija**

Unutar navedenog programa potrebno je umanjiti financiranje tekućih rashoda, na kontu 3233 Usluge promidžbe i informiranja za 50.000,00 kn, a unutar Aktivnosti obilježavanje dana grada, državnih praznika i blagdana dodati poziciju Usluge telefona, pošte i prijevoza, konto 3231 sa iznosom 30.000,00 kuna te konto 3233 Usluge promidžbe i informiranja za 100.000,00 kuna. Tim sredstvima financira se dizajn, grafička priprema i tisak Trogirskih foja.

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **III.IZMJENE I DOPUNE PRORAČUNA ZA 2022.**  |
| **Program**  | **JAVNA UPRAVA I ADMINISTRACIJA**  | **855.000,00** | **40.000,00** | **895.000,00** |
| AktivnostA100001 | Financiranje tekućih rashoda | 610.000,00 | -50.000,00 | 560.000,00 |
| Aktivnost A100002 | Obilježavanje dana grada, državnih praznika i blagdana | 245.000,00 | 90.000,00 | 335.000,00 |

**Program 1201 Predškolski odgoj i razvoj školstva**

Unutar navedenog programa, aktivnost- Razvoj školstva umanjena je stavka Stipendiranje učenika i studenata i svedena na realizaciju, dok je unutar aktivnosti -Razvoj predškolskog odgoja, konto 3721 Pomoći obiteljima i kućanstvima podignuta za 150.000,00 kuna čime će se sufinancirati predškolski program odgoja i obrazovanja u dječjim vrtićima čiji osnivač nije Grad Trogir.

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **III.IZMJENE I DOPUNE PRORAČUNA ZA 2022.**  |
| **Program**  | **PREDŠKOLSKI ODGOJ I RAZVOJ ŠKOLSTVA**  | **14.168.900,00** | **-310.000,00** | **13.858.900,00** |
| AktivnostA100002 | Razvoj školstva  | 1.575.000,00 | -150.000,00 | 1.425.000,00 |
| Aktivnost A100028 | Razvoj predškolskog odgoja  | 50.000,00 | 150.000,00 | 200.000,00 |
| Aktivnost A100001  | Financiranjeredovne djelatnosti –dječji vrtić Trogir | 11.125.200,00 | 10.000,00 | 11.135.200,00 |
| Aktivnost A100042 | Sufinanciranje programa djece predškolske dobi s poteškoćama | 20.000,00 | 15.000,00 | 35.000,00 |
| Aktivnost A100043  | Sufinanciranje programa predškole  | 20.000,00 | 5.000,00 | 25.000,00 |
| Aktivnost A100049  | Suradnja sa Hrvatskim zavodom za zapošljavanje  | 95.000,00 | 2.500,00 | 97.500,00 |

Unutar Glave 02101 Dječji vrtić podignute su stavke unutar aktivnosti sufinanciranja programa predškole i programa djece s teškoćama za 5.000,00, odnosno 15.000,00 kuna, a tekući projekt Dječji vrtić Trogir – partner obitelji je sveden na realizaciju do kraja godine.

**Program 1202 KULTURA**

Program 1202 Kultura potrebno je planirati sa uvećanjem od 102.400,00 kn prvenstveno zbog izmjena u aktivnosti Promidžba i očuvanje kulturne baštine koja se podiže za 100.000,00 kn na poziciji R 0109 Ostale usluge koja se odnosi na prožanje usluga razgledavanja Kule Kamerlengo. Unutar iste aktivnosti planirana je realizacija na kontu 3631 Tekuće pomoći unutar općeg proračuna u iznosu od 75.000,00 kuna namijenjenih za suorganizaciju međunarodnog simpozija „Smanjivanje rizika od požara na baštini“ čiji je nositelj ministarstvo kulture, a u okviru kojega očekujem i sponzorstvo od strane Zračne luke Split u iznosu od 50.000,00 kn.

Također, uvećanje od 92.400,00 imamo kod proračunskih korisnika u kulturi slijedom uvećanja koeficijenata djelatnika Gradske knjižnice i Muzeja grada Trogira. Financiranje udruga, ustanova i pojedinaca u kulturi umanjuje se za 90.000,00 kuna i svodi na realizaciju.

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **Program** | **KULTURA** | **4.771.225,00** | **102.400,00** | **4.873.625,00** |
| Aktivnost A100006 | Financiranje udruga, ustanova i pojedinaca u kulturi | 850.000,00 | -90.000,00 | 760.000,00 |
| Aktivnost A1000050 | Promidžba i očuvanje kulturne baštine | 280.000,00 | 100.000,00 | 380.000,00 |
| Aktivnost A100003 | Financiranje redovne djelatnosti Gradska knjižnica | 775.525,00 | 10.700,00 | 786.2250,00 |
| Aktivnost A100004 | Financiranje redovne djelatnosti Muzej grada Trogira | 1.428.100,00 | 81.700,00 | 1.509.800,00 |

**Program 1203 ŠPORT I TEHNIČKA KULTURA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **III.IZMJENE I DOPUNE PRORAČUNA ZA 2022.**  |
| **Program**  | **SPORT I TEHNIČKA KULTURA** | **4.887.600,00** | **768.900,00** | **5.656.500,00** |
| Glava 02103 | Sportski objekti Trogir | 1.947.600,00 | 608.900,00 | 2.556.500,00 |
| Aktivnost A100008 | Udruge, ustanove i pojedinci u športu i tehničkoj kulturi | 2.940.000,00 | 160.000,00 | 3.100.000,00 |

Zbog renoviranja sanitarnih čvorova u sportskoj dvorani te zamjene ograde na nogometnom igralištu Batarija, potrebno je uvećati stavku Tekućeg i investicijskog održavanja proračunskom korisniku JU Sportski objekti za 608.900,00 kuna.

Također, dodatnih 100.000,00 kuna Zajednici sportskih udruga zbog uvećanih potreba klubova koji su u najvišem rangu natjecanja. 60.000,00 kuna je I. preraspodjelom proračuna bilo umanjeno zbog nabavke radnih materijala za osnovne škole.

**Program 1205 SOCIJALNA SKRB**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **III.IZMJENE I DOPUNE PRORAČUNA ZA 2022.** |
| **Program** | **SOCIJALNA SKRB**  | **4.345.000,00** | **81.000,00** | **4.426.000,00** |
| Aktivnost A100011 | Naknade građanima i kućanstvima iz proračuna | 1.680.000,00 | 20.000,00 | 1.700.000,00 |
| Aktivnost A100012 | Humanitarna skrb za ustanove, udruge i pojedince | 610.000,00 | 0,00 | 610.000,00 |
| Tekući projekt T100077  | Centar za socijalnu inkluziju Trogir  | 2.055.000,00 | 61.000,00 | 2.116.000,00 |

Program 1205 Socijalna skrb potrebno je izmijeniti radi donošenja nove Odluke o socijalnoj skrbi unutar koje je podignut iznos naknade za troškove stanovanja, sukladno novom Zakonu o socijalnoj skrbi. Također, novom Odlukom uvećan je iznos naknade za novorođeno dijete, a izostavljena naknada za troškove ogrijeva sukladno novom Zakonu.

Unutar tekućeg projekta T100077 – Centar za socijalnu inkluziju Trogir potrebno je dodati konto 4221 Uredska oprema i namještaj za potrebe opremanja stana za socijalne skupine građana sa iznosom 50.000,00 kn. 11.000,00 kn planirano je za nabavku računalne opreme za voditelja projekta.

**Program 1206 OSTALE DRUŠTVENE DJELATNOSTI**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **III.IZMJENE I DOPUNE PRORAČUNA ZA 2022.** |
| **Program** | **OSTALE DRUŠTVENE DJELATNOSTI**  | **3.145.000,00** | **-110.000,00** | **3.035.000,00** |
| Aktivnost A100013 | Vjerske zajednice | 100.000,00 | 0,00 | 100.000,00 |
| Aktivnost A100014 | Suradnja s braniteljima, braniteljskim obiteljima i udrugama  | 360.000,00 | 0,00 | 360.000,00 |
| Aktivnost A100015 | Udruge, ustanove i pojedinci iz ostalih društvenih djelatnosti  | 280.000,00 | -90.000,00 | 190.000,00 |
| Aktivnost A100016 | Unapređenje zdravstva  | 200.000,00 | -20.000,00 | 180.000,00 |
| Tekući projektT100075 | Inovativno edukacijski centar društvene inkluzije | 2.205.000,00 | 0,00 | 2.205.000,00 |

Unutar programa Ostale društvene djelatnosti potrebno je umanjiti aktivnosti financiranja udruga, ustanova i pojedinaca iz ostalih društvenih djelatnosti koje se odnose na smještaj sezonskih policajaca i pomoći državnom proračunu ukupno 90.000,00 kn, te u aktivnosti Unapređenje zdravstva iznos namijenjen najmu stana za liječnika specijalista za 20.000,00 kn.

**Program 1207 OBRTNIŠTVO, MALO I SREDNJE PODUZETNIŠTVO**

|  |  |  |  |  |
| --- | --- | --- | --- | --- |
|  |  | **PLAN 2022.**  | **PROMJENA (IZNOS)** | **III.IZMJENE I DOPUNE PRORAČUNA ZA 2022.**  |
| **PROGRAM**  | **OBRTNIŠTVO, MALO I SREDNJE PODUZETNIŠTVO** | **170.000,00** | **40.000,00** | **210.000,00** |
| Aktivnost A100017 | Poticajne mjere i potpore | 100.000,00 | 40.000,00 | 140.000,00 |

U Programu 1027 Obrtništvo, malo i srednje poduzetništvo planirano je pokretanje Javnog poziva za potpore tradicijskim obrtima, ženama, mladima i ostalim poduzetnicima te je potrebno planirati 40.000,00 kuna više na toj poziciji.

**Program 1207 CIVILNA ZAŠTITA**

|  |  |  |  |  |
| --- | --- | --- | --- | --- |
|  |  | **PLAN 2022.**  | **PROMJENA (IZNOS)** | **III.IZMJENE I DOPUNE PRORAČUNA ZA 2022.**  |
| **PROGRAM**  | **CIVILNA ZAŠTITA** | **7.486.820,00** | **30.000,00** | **7.516.820,00** |
| Aktivnost A100017 | Poticajne mjere i potpore | 1.295.000,00 | 0,00 | 1.295.000,00 |
| Aktivnost 100080 | Osnovna djelatnost JVP | 6.191.820,00 | 30.000,00 | 6.221.820,00 |

U Programu 1027 Civilna zaštita, aktivnosti Osnovna djelatnost Javne vatrogasne postrojbe uvećava se za 30.000,00 na kontu 3121 **Ostali rashodi za zaposlene u svrhu isplate naknada radnicima u** visini 3 neto isplaćene prosječne plaće u RH na temelju Kolektivnog ugovora.

**022 UPRAVNI ODJEL ZA FINANCIJE, PRORAČUN I NAPLATU POTRAŽIVANJA**

U Upravnom odjelu za financije, proračun i naplatu potraživanja ukupni rashodi se ne mijenjaju, već su izvršena uravnoteženja onih stavki na kojima je bilo potrebno povećanje /smanjenje sukladno realizaciji.

 **023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2022.** |  **(III.) Rebalans 2022.**  | **Obrazloženje** |
| Aktivnost A100001 FINANCIRANJE TEKUĆIH RASHODA | 90.000,00 | 110.000,00 | III. Izmjenama i dopunama proračuna aktivnost je povećana za 20.000,00 kn iz izvora opći prihodi i primici zbog zapošljavanja novih zaposlenika te stručnog usavršavanja istih |
| Aktivnost A100005 ODRŽAVANJE NERAZVRSTANIH CESTA I PUTEVA | 2.160.000,00 | 2.710.000,00 | III. Izmjenama i dopunama proračuna aktivnost je povećana za 550.000,00 kn iz izvora komunalna naknada, a sve zbog povećanja obima radova vezanih uz izgradnju nove kanalizacijske mreže na području Grada Trogira |
| Tekući projekt T100006 IZRADA PROJEKTA REGULACIJE PROMETA NA PODRUČJU GRADA  | 835.000,000 | 785.000,00 | III. Izmjenama i dopunama proračuna tekući projekt je smanjuje za 50.000,00 kn iz izvora komunalna naknada, a zbog smanjenja obima radova  |
| Tekući projekt T100011 ODRŽAVANJE PUTEVA NA DRVENIKU VELOM I MALOM | 170.000,00 | 40.000,00 | III. Izmjenama i dopunama proračuna tekući projekt je smanjen za 130.000,00 kn iz izvora opći prihodi i primici jer se projekt neće realizirati do kraja tekuće godine |
| Aktivnost A100007 ODRŽAVANJE JAVNE RASVJETE  | 4.494.000,00 | 4.044.000,00 | III. Izmjenama i dopunama proračuna aktivnost je smanjuje za 450.000,00 kn iz izvora komunalna naknada, a zbog smanjenja obima radova |
| Aktivnost A100037 ODRŽAVANJE JAVNIH POVRŠINA | 1.411.000,00 | 1.466.00,00 | III. Izmjenama i dopunama proračuna aktivnost je povećana za 55.000,00 kn na način da se smanjuje iz izvora komunalna naknada 15.000,00 kn, a povećava iz izvora ostale pomoći (SDŽ) za 70.000,00 kn |
| Aktivnost A100038 ODRŽAVANJE KAMENIH PLOČNIKA | 250.000,00 | 150.000,00 | III. Izmjenama i dopunama proračuna aktivnost je smanjuje za 100.000,00 kn iz izvora komunalna naknada, a zbog smanjenja obima radova |
| Aktivnost A100039 ODRŽAVANJE GRAĐEVINA JAVNE ODVODNJE OBORINSKIH VODA | 85.000,00 | 135.000,00 | III. Izmjenama i dopunama proračuna aktivnost je povećana za 50.000,00 kn iz izvora komunalna naknada, a sve zbog povećanja obima radova  |
| Aktivnost A100040 ODRŽAVANJE ZELENIH POVRŠINA | 1.952.000,00 | 2.202.000,00 | III. Izmjenama i dopunama proračuna aktivnost je povećana za 250.000,00 kn iz izvora komunalna naknada, a zbog povećanja obima radova (povećani broj gostiju za vrijeme turističke sezone) |
| Aktivnost A100042 ODRŽAVANJE ČISTOĆE JAVNIH POVRŠINA | 1.205.400,00 | 1.255.400,00 | III. Izmjenama i dopunama proračuna aktivnost je povećana za 50.000,00 kn iz izvora komunalna naknada  |
| Aktivnost A100043 UKLANJANJE OTPADA ODBAČENOG NA JPP | 840.000,00 | 1.040.000,00 |  III. Izmjenama i dopunama proračuna aktivnost je povećana za 150.000,00 kn iz izvora opći prihodi i primici i 50.000,00 kn iz izvora ostali prihodi za posebne namjene, a zbog povećanja obima radova (novi način naplate komunalnog otpada, povećani broj gostiju za vrijeme turističke sezone)  |
| Kapitalni projekt K100203 UREĐENJE ŠETNICE I PARKING PROSTORA NA ČIOVU | 200.000,00 | 100.000,00 | III. Izmjenama i dopunama proračuna kapitalni projekt je smanjen za 100.000,00 kn iz izvora komunalni doprinos jer se projekt neće realizirati do kraja tekuće godine |
| Kapitalni projekt K100204 UREĐENJE POJASA OD TRAJEKTNOG PRISTANIŠTA DO AUTOBUSNOG KOLODVORA | 670.000,00 | 230.000,00 | III. Izmjenama i dopunama proračuna kapitalni projekt je smanjen za 440.000,00 kn iz izvora komunalni doprinos jer se projekt neće realizirati do kraja tekuće godine |
| Kapitalni projekt K100205 SUSTAV BICIKLISTIČKIH STAZA URBANE AGLOMERACIJE SPLIT | 7.186.812,00 | 7.466.812,00 | III. Izmjenama i dopunama proračuna kapitalni projekt je povećana za 280.000,00 kn na način da se smanjuje iz izvora komunalni doprinos 278.581,00 kn, a povećava iz izvora ostale pomoći (MRRFEU) za 78.581,00 kn i izvora pomoći EU za 480.000,00 kn  |
| Kapitalni projekt K100206 IZGRADNJA OBALNOG POJASA U SALDUNU | 2.800.000,00 | 2.400.000,00 | III. Izmjenama i dopunama proračuna kapitalni projekt je smanjen za 400.000,00 kn iz izvora opći prihodi i primici jer se projekt neće do kraja realizirati u tekućoj godine |
| Kapitalni projekt K100207 SANACIJA OBALNIH ZIDOVA | 50.000,00 | 10.000,00 | III. Izmjenama i dopunama proračuna kapitalni projekt je smanjen za 40.000,00 kn iz izvora ostale pomoći jer se projekt neće realizirati do kraja tekuće godine |
| Kapitalni projekt K100208 IZGRADNJA PROTUPOŽARNIH PUTEVA | 220.000,00 | 130.000,00 | III. Izmjenama i dopunama proračuna kapitalni projekt je smanjen za 90.000,00 kn iz izvora komunalni doprinos jer se projekt neće realizirati do kraja tekuće godine |
| Kapitalni projekt K100300 IZGRADNJA JAVNE RASVJETE | 850.000,00 | 650.000,00 | III. Izmjenama i dopunama proračuna kapitalni projekt se smanjuje za 20000.000,00 kn iz izvora opći prihodi i primici, a zbog smanjenja obima radova |
| Kapitalni projekt K100400 IZGRADNJA I REKONSTRUKCIJA OBORINSKE MREŽE U SVIM MO | 500.000,00 | 700.000,00 | III. Izmjenama i dopunama proračuna kapitalni projekt je povećan za 200.000,00 kn iz izvora ostali prihodi za posebne namjene, a sve zbog povećanja obima radova (kanal Soline) |
| Aktivnost A100200 UREĐENJE JAVNIH POVRŠINA | 150.000,00 | 180.000,00 | III. Izmjenama i dopunama proračuna aktivnost je povećana za 30.000,00 kn iz izvora ostali prihodi za posebne namjene, a sve zbog povećanja obima radova |
| Kapitalni projekt K100207 REKONSTRUKCIJA POSTOJEĆEG MOSTA U FOŠI | 3.195.000,00 | 595.000,00 | III. Izmjenama i dopunama proračuna kapitalni projekt je smanjen za 2.600.000,00 kn iz izvora komunalni doprinos jer se projekt neće realizirati do kraja tekuće godine |
| Kapitalni projekt K100400 REKONSTRUKCIJA GRADSKOG GROBLJA | 250.000,00 | 100.000,00 | III. Izmjenama i dopunama proračuna kapitalni projekt je smanjen za 150.000,00 kn iz izvora opći prihodi i primici jer se projekt neće realizirati do kraja tekuće godine |
| Kapitalni projekt K100101 SANACIJA NERAZVRSTANIH CESTA (PUTOVA) NA DRVENIKU VELIKOM | 650.000,00 | 602.000,00 | III. Izmjenama i dopunama proračuna kapitalni projekt se smanjuje za 48.000,00 kn na način da se smanjuje iz izvora komunalni doprinos 160.000,00 kn, a povećava iz izvora ostale pomoći (MRRFEU) za 112.000,00 kn te je nakon provođenja postupka javne nabave iznos radova manji od procijenjenog  |
| Kapitalni projekt K100100 REKONSTRUKCIJA ULICE PUT DRAGULINA | 200.000,00 | 50.000,00 | III. Izmjenama i dopunama proračuna kapitalni projekt je smanjen za 150.000,00 kn iz izvora komunalni doprinos jer se projekt neće realizirati do kraja tekuće godine |
| Kapitalni projekt K100103 REKONSTRUKCIJA ULICE TINA UJEVIĆA | 250.000,00 | 200.000,00 | III. Izmjenama i dopunama proračuna navedeni kapitalni projekt se smanjuje za 50.000,00 kn iz izvora komunalni doprinos jer je nakon provođenja postupka javne nabave iznos usluge (projekt izvanrednog održavanja) manja od procijenjenog |
| Kapitalni projekt K100005 REKONSTRUKCIJA I UREĐENJE KULTURNIH OBJEKATA | 450.000,00 | 200.000,00 | III. Izmjenama i dopunama proračuna kapitalni projekt je smanjen za 250.000,00 kn iz izvora ostali prihodi za posebne namjene jer se projekt neće realizirati do kraja tekuće godine |
| Kapitalni projekt K100009 REKONSTRUKCIJA I DOGRADNJA DJEČJIH VRTIĆA | 200.000,00 | 100.000,00 | III. Izmjenama i dopunama proračuna kapitalni projekt je smanjen za 100.000,00 kn iz izvora opći prihodi i primici, a sve zbog smanjenja obima radova |
| Kapitalni projekt K100010 IZGRADNJA DJEČJIH I SLIČNIH IGRALIŠTA | 450.000,00 | 220.000,00 | III. Izmjenama i dopunama proračuna kapitalni projekt je smanjen za 230.000,00 kn iz izvora opći prihodi i primici, a sve zbog smanjenja obima radova |
| Kapitalni projekt K100051 IZGRADNJA NOVE SPORTSKE DVORANE | 900.000,00 | 100.000,00 | III. Izmjenama i dopunama proračuna kapitalni projekt je smanjen za 800.000,00 kn iz izvora ostale pomoći jer se projekt neće realizirati do kraja tekuće godine |
| Kapitalni projekt K100094 IZGRADNJA SPORTSKOG CENTRA NA NASIPU BRIGI | 0,00 | 100.000,00 | III. Izmjenama i dopunama proračuna ubačen je novi kapitalni projekt za izgradnju sportskog centra na nasipu Brigi, a u svrhu izrade projektne dokumentacije |
| Kapitalni projekt K100057 ADAPTACIJA KINO DVORANE | 19.143.200,00 | 18.156.760,00 | III. Izmjenama i dopunama proračuna kapitalni projekt je smanjen za 986.440,00 kn i to iz opći prihodi i primici se smanjuje za 550.000,00 kn, izvora ostali prihodi za posebne namjene se povećava za 73.560,00 kn te izvora pomoći EU smanjuje 510.000,00 jer se projekt neće realizirati u cjelosti tekuće godine |
| Kapitalni projekt K100071 SUFINANCIRANJE IZGRADNJE ŽUPANIJSKE CESTE KARDINALA A.STEPINCA | 650.000,00 | 680.000,00 | III. Izmjenama i dopunama proračuna kapitalni projekt je povećan za 30.000,00 kn iz izvora komunalni doprinos zbog povećanog troška izrade projektne dokumentacije |
| Kapitalni projekt K100079 UGRADNJA SUSTAVA OBNOVLJIVIH IZVORA ENERGIJE U ZGRADAMA U VLASNIŠTVU GRADA | 800.000,00 | 40.000,00 | III. Izmjenama i dopunama proračuna kapitalni projekt je smanjen za 760.000,00 kn iz izvora opći prihodi i primici 480.000,00 kn i izvora ostale pomoći 280.000,00 kn jer se projekt neće realizirati do kraja tekuće godine |
| Kapitalni projekt K100092 SUFINANCIRANJE IZGRADNJE FEKALNE I VODOOPSKRBNE MREŽE NA PODRUČJU GRADA | 250.000,00 | 0,00 | III. Izmjenama i dopunama proračuna kapitalni projekt je smanjen za 250.000,00 kn iz izvora opći prihodi i primici jer se projekt neće realizirati do kraja tekuće godine |
| Kapitalni projekt K100093 IZGRADNJA VODOOPSKRBE NA DRVENIKU VELIKOM I MALOM | 100.000,00 | 0,00 | III. Izmjenama i dopunama proračuna kapitalni projekt je smanjen za 100.000,00 kn iz izvora komunalni doprinos jer se projekt neće realizirati do kraja tekuće godine |
| Tekući projekt T100080 FINANCIRANJE PRIJEVOZA PUTNIKA NA RELACIJI ČIOVO-OBALE B.BERISLAVIĆA U TROGIRU | 670.000,00 | 770.0000,00 | III. Izmjenama i dopunama proračuna tekući projekt je povećan za 100.000,00 kn iz izvora opći prihodi i primici zbog povećanog broja linija na zahtjev građana te produženja roka izvođenja radova na sanaciji mosta |
| Kapitalni projekt K100047 UREĐENJE ZAPADNOG DIJELA STARE GRAD. JEZGRE OD KULE KAMERLENGO DO KULE SV.MARKA | 330.000,00 | 100.000,00 | III. Izmjenama i dopunama proračuna kapitalni projekt je smanjen za 230.000,00 kn iz izvora opći prihodi i primici u iznosu od 190.000,00 kn i izvora pomoći EU u iznosu 40.000,00 kn jer se projekt neće realizirati do kraja tekuće godine |
| Kapitalni projekt K100067 OTVORENA LJETNA POZORNICA | 0,00 | 2.000,00 | III. Izmjenama i dopunama proračuna ubačen je novi kapitalni projekt, a u svrhu promidžbe i informiranja Otvorene ljetne pozornice (obveza prema EU) |
| Kapitalni projekt K100003 NABAVA SPREMNIKA ZA PRIKUPLJANJE OTPADA | 50.000,00 | 10.000,00 | III. Izmjenama i dopunama proračuna kapitalni projekt je smanjen za 40.000,00 kn iz izvora opći prihodi i primici jer se projekt neće realizirati do kraja tekuće godine |
| Kapitalni projekt K100004 NABAVA POLUPODZEMNIH SPREMNIKA ZA PRIKUPLJANJE OTPADA | 50.000,00 | 10.000,00 | III. Izmjenama i dopunama proračuna kapitalni projekt je smanjen za 40.000,00 kn iz izvora opći prihodi i primici jer se projekt neće realizirati do kraja tekuće godine |
| Kapitalni projekt K100007 MJERE ODVOJENOG SAKUPLJANJA KOMUNALNOG OTPADA | 0,00 | 802.000,00 | III. Izmjenama i dopunama proračuna ubačen je novi kapitalni projekt za Mjere odvojenog prikupljanja komunalnog otpada i to za izvor opći prihodi i primici te ostale pomoći (FZOEU) zbog prijave na natječaj FZOEU te dobivanja sredstava za predmetne mjere |